erhwenkuo/poetry-chinese-zhtw huggingface dataset:
關山月
作者：鮑君徽（唐）

高高秋月明，北照遼陽城。塞迥光初滿，風多暈更生。徵人望鄉思，戰馬聞鼙驚。朔風悲邊草，胡沙暗虜營。霜凝匣中劍，風憊原上旌。早晚謁金闕，不聞刁鬥聲。
惜花吟
作者：鮑君徽（唐）

枝上花，花下人，可憐顏色俱青春。昨日看花花灼灼，鶯歌蝶舞韶光長，紅爐煮茗松花香。妝成罷吟恣遊後，
東亭茶宴
作者：鮑君徽（唐）

閑朝向曉出簾櫳，茗宴東亭四望通。遠眺城池山色裡，坐久此中無限興，更憐團扇起清風。
夜夢
作者：蕭妃（唐）

昨日夢君歸，賤妾下鳴機。極知意氣薄，不著去時衣。故言如夢裡，賴得雁書飛。
李憑箜篌引
作者：李賀（唐）

吳絲蜀桐張高秋，空白凝雲頹不流。江娥啼竹素女愁，十二門前融冷光，二十三絲動紫皇。女媧煉石補天處，吳質不眠倚桂樹，露腳斜飛濕寒兔。
殘絲曲
作者：李賀（唐）

垂楊葉老鶯哺兒，殘絲欲斷黃蜂歸。綠鬢年少金釵客，榆莢相催不知數，沈郎青錢夾城路。
還自會稽歌
作者：李賀（唐）

野粉椒壁黃，濕螢滿梁殿。臺城應教人，秋衾夢銅輦。吳霜點歸鬢，身與塘蒲晚。脈脈辭金魚，羈臣守迍賤。
出城寄權璩、楊敬之
作者：李賀（唐）

草暖雲昏萬裡春，宮花拂面送行人。自言漢劍當飛去，何事還車載病身。
示弟
作者：李賀（唐）

別弟三年後，還家一日餘。醁醽今夕酒，緗帙去時書。病骨猶能在，人間底事無。何須問牛馬，拋擲任梟盧。
竹
作者：李賀（唐）

入水文光動，抽空綠影春。露華生筍徑，苔色拂霜根。織可承香汗，裁堪釣錦鱗。三梁曾入用，一節奉王孫。
同沈駙馬賦得禦溝水
作者：李賀（唐）

入苑白泱泱，宮人正靨黃。繞堤龍骨冷，拂岸鴨頭香。別館驚殘夢，停杯泛小觴。幸因流浪處，暫得見何郎。
始為奉禮憶昌谷山居
作者：李賀（唐）

掃斷馬蹄痕，衙回自閉門。長槍江米熟，小樹棗花春。向壁懸如意，當簾閱角巾。犬書曾去洛，鶴病悔遊秦。土甑封茶葉，山杯鎖竹根。不知船上月，誰棹滿溪雲。
七夕
作者：李賀（唐）

別浦今朝暗，羅帷午夜愁。鵲辭穿線月，花入曝衣樓。天上分金鏡，人間望玉鉤。錢塘蘇小小，更值一年秋。
過華清宮
作者：李賀（唐）

春月夜啼鴉，宮簾隔禦花。雲生朱絡暗，石斷紫錢斜。玉碗盛殘露，銀燈點舊紗。蜀王無近信，泉上有芹芽。
送沈亞之歌
作者：李賀（唐）

吳興才人怨春風，桃花滿陌千里紅。紫絲竹斷驄馬小，雄光寶礦獻春卿，煙底驀波乘一葉。春卿拾材白日下，吾聞壯夫重心骨，古人三走無摧捽。請君待旦事長鞭，
詠懷二首
作者：李賀（唐）

長卿懷茂陵，綠草垂石井。彈琴看文君，春風吹鬢影。梁王與武帝，棄之如斷梗。惟留一簡書，金泥泰山頂。日夕著書罷，驚霜落素絲。鏡中聊自笑，詎是南山期。頭上無幅巾，苦檗已染衣。不見清溪魚，飲水得自宜。
追和柳惲
作者：李賀（唐）

汀洲白蘋草，柳惲乘馬歸。江頭楂樹香，岸上蝴蝶飛。酒杯箬葉露，玉軫蜀桐虛。朱樓通水陌，沙暖一雙魚。
春坊正字劍子歌
作者：李賀（唐）

先輩匣中三尺水，曾入吳潭斬龍子。隙月斜明刮露寒，直是荊軻一片心，莫教照見春坊字。挼絲團金懸bAzy，
貴公子夜闌曲
作者：李賀（唐）

嫋嫋沉水煙，烏啼夜闌景。曲沼芙蓉波，腰圍白玉冷。
雁門太守行
作者：李賀（唐）

黑雲壓城城欲摧，甲光向日金鱗開。角聲滿天秋色裡，報君黃金臺上意，提攜玉龍為君死。
大堤曲
作者：李賀（唐）

妾家住橫塘，紅紗滿桂香。青雲教綰頭上髻，郎食鯉魚尾，妾食猩猩唇。莫指襄陽道，綠浦歸帆少。今日菖蒲花，明朝楓樹老。
蜀國弦
作者：李賀（唐）

楓香晚花靜，錦水南山影。驚石墜猿哀，竹雲愁半嶺。涼月生秋浦，玉沙粼粼光。誰家紅淚客，不忍過瞿塘。
蘇小小墓
作者：李賀（唐）

幽蘭露，如啼眼。無物結同心，煙花不堪剪。草如茵，
夢天
作者：李賀（唐）

老兔寒蟾泣天色，雲樓半開壁斜白。玉輪軋露濕團光，遙望齊州九點煙，一泓海水杯中瀉。
唐兒歌
作者：李賀（唐）

頭玉磽磽眉刷翠，杜郎生得真男子。骨重神寒天廟器，東家嬌娘求對值，濃笑畫空作唐字。眼大心雄知所以，
綠章封事
作者：李賀（唐）

青霓扣額呼宮神，鴻龍玉狗開天門。石榴花發滿溪津，虛空風氣不清泠，短衣小冠作塵土。金家香巷千輪鳴，
河南府試十二月樂詞：正月
作者：李賀（唐）

上樓迎春新春歸，暗黃著柳宮漏遲。薄薄淡靄弄野姿，官街柳帶不堪折，早晚菖蒲勝綰結。
河南府試十二月樂詞：二月
作者：李賀（唐）

二月飲酒採桑津，宜男草生蘭笑人。蒲如交劍風如燻，
河南府試十二月樂詞：三月
作者：李賀（唐）

東方風來滿眼春，花城柳暗愁殺人。複宮深殿竹風起，軍裝宮妓掃蛾淺，搖搖錦旗夾城暖。曲水漂香去不歸，
河南府試十二月樂詞：四月
作者：李賀（唐）

曉涼暮涼樹如盡，千山濃綠生雲外。依微香雨青氛氳，
河南府試十二月樂詞：五月
作者：李賀（唐）

雕玉押簾額，輕縠籠虛門。井汲鉛華水，扇織鴛鴦紋。迴雪舞涼殿，甘露洗空綠。羅袖從徊翔，香汗沾寶粟。
河南府試十二月樂詞：六月
作者：李賀（唐）

裁生羅，伐湘竹，帔拂疏霜簟秋玉。炎炎紅鏡東方開，
河南府試十二月樂詞：七月
作者：李賀（唐）

星依雲渚冷，露滴盤中圓。好花生木末，衰蕙愁空園。夜天如玉砌，池葉極青錢。僅厭舞衫薄，稍知花簟寒。曉風何拂拂，北斗光闌幹。
河南府試十二月樂詞：八月
作者：李賀（唐）

孀妾怨夜長，獨客夢歸家。傍簷蟲緝絲，向壁燈垂花。簾外月光吐，簾內樹影斜。悠悠飛露姿，點綴池中荷。
河南府試十二月樂詞：九月
作者：李賀（唐）

離宮散螢天似水，竹黃池冷芙蓉死。月綴金鋪光脈脈，雞人罷唱曉瓏璁，鴉啼金井下疏桐。
河南府試十二月樂詞：十月
作者：李賀（唐）

玉壺銀箭稍難傾，釭花夜笑凝幽明。碎霜斜舞上羅幕，
河南府試十二月樂詞：十一月
作者：李賀（唐）

宮城團回凜嚴光，白天碎碎墮瓊芳。撾鐘高飲千日酒，
河南府試十二月樂詞：十二月
作者：李賀（唐）

日腳淡光紅灑灑，薄霜不銷桂枝下。依稀和氣排冬嚴，已就長日辭長夜。
河南府試十二月樂詞：閏月
作者：李賀（唐）

帝重光，年重時，七十二候回環推，天官玉管灰剩飛。今歲何長來歲遲，王母移桃獻天子，羲氏和氏迂龍轡。
天上謠
作者：李賀（唐）

天河夜轉漂回星，銀浦流雲學水聲。玉宮桂樹花未落，王子吹笙鵝管長，呼龍耕煙種瑤草。粉霞紅綬藕絲裙，
浩歌
作者：李賀（唐）

南風吹山作平地，帝遣天吳移海水。王母桃花千遍紅，箏人勸我金屈卮，神血未凝身問誰。不須浪飲丁都護，漏催水咽玉蟾蜍，衛娘發薄不勝梳。看見秋眉換新綠，
秋來
作者：李賀（唐）

桐風驚心壯士苦，衰燈絡緯啼寒素。誰看青簡一編書，秋墳鬼唱鮑家詩，恨血千年土中碧。
帝子歌
作者：李賀（唐）

洞庭明月一千里，涼風雁啼天在水。九節菖蒲石上死，沙浦走魚白石郎，閑取真珠擲龍堂。
秦王飲酒
作者：李賀（唐）

秦王騎虎遊八極，劍光照空天自碧。羲和敲日玻璃聲，洞庭雨腳來吹笙，酒酣喝月使倒行。銀雲櫛櫛瑤殿明，
洛姝真珠
作者：李賀（唐）

真珠小娘下清廓，洛苑香風飛綽綽。寒鬢斜釵玉燕光，花袍白馬不歸來，濃蛾疊柳香唇醉。金鵝屏風蜀山夢，市南曲陌無秋涼，楚腰衛鬢四時芳。玉喉窱窱排空光，
李夫人歌
作者：李賀（唐）

紫皇宮殿重重開，夫人飛入瓊瑤臺。綠香繡帳何時歇，紅壁闌珊懸佩璫，歌臺小妓遙相望。玉蟾滴水雞人唱，
走馬引
作者：李賀（唐）

我有辭鄉劍，玉鋒堪截雲。襄陽走馬客，意氣自生春。朝嫌劍花淨，暮嫌劍光冷。能持劍向人，不解持照身。
湘妃
作者：李賀（唐）

筠竹千年老不死，長伴秦娥蓋湘水。蠻娘吟弄滿寒空，幽愁秋氣上青楓，涼夜波間吟古龍。
南園十三首
作者：李賀（唐）

花枝草蔓眼中開，小白長紅越女腮。可憐日暮嫣香落，嫁與春風不用媒。宮北田塍曉氣酣，黃桑飲露窣宮簾。長腰健婦偷攀折，將喂吳王八繭蠶。竹裡繰絲挑網車，青蟬獨噪日光斜。桃膠迎夏香琥珀，自課越傭能種瓜。三十未有二十餘，白日長饑小甲蔬。橋頭長老相哀念，因遺戎韜一卷書。男兒何不帶吳鉤，收取關山五十州。請君暫上淩煙閣，若個書生萬戶侯。尋章摘句老鵰蟲，曉月當簾掛玉弓。不見年年遼海上，文章何處哭秋風。長卿牢落悲空舍，曼倩詼諧取自容。見買若耶溪水劍，明朝歸去事猿公。春水初生乳燕飛，黃蜂小尾撲花歸。窗含遠色通書幌，魚擁香鉤近石磯。泉沙軟臥鴛鴦暖，曲岸回篙舴艋遲。瀉酒木欄椒葉蓋，病容扶起種菱絲。邊讓今朝憶蔡邕，無心裁曲臥春風。舍南有竹堪書字，老去溪頭作釣翁。長巒穀口倚嵇家，白晝千峰老翠華。自履藤鞋收石蜜，手牽苔絮長蓴花。松溪黑水新龍卵，桂洞生硝舊馬牙。誰遣虞卿裁道帔，輕綃一匹染朝霞。小樹開朝徑，長茸濕夜煙。柳花驚雪浦，麥雨漲溪田。古剎疏鐘度，遙嵐破月懸。沙頭敲石火，燒竹照漁船。
立秋夕涼風忽至炎暑稍消即事詠懷寄汴州節度使李二十尚書
作者：白居易（唐）

嫋嫋簷樹動，好風西南來。紅缸霏微滅，碧幌飄颻開。披襟有餘涼，拂簟無纖埃。但喜煩暑退，不惜光陰催。河秋稍清淺，月午方裴回。或行或坐臥，體適心悠哉。美人在浚都，旌旗繞樓臺。雖非滄溟阻，難見如蓬萊。蟬迎節又換，雁送書未回。君位日寵重，我年日摧頹。無因風月下，一舉平生杯。
開成二年夏聞新蟬贈夢得
作者：白居易（唐）

十載與君別，常感新蟬鳴。今年共君聽，同在洛陽城。噪處知林靜，聞時覺景清。涼風忽嫋嫋，秋思先秋生。殘槿花邊立，老槐陰下行。雖無索居恨，還動長年情。且喜未聾耳，年年聞此聲。
題牛相公歸仁裡宅新成小灘
作者：白居易（唐）

平生見流水，見此轉留連。況此朱門內，君家新引泉。伊流決一帶，洛石砌千拳。與君三伏月，滿耳作潺湲。深處碧磷磷，淺處清濺濺。碕岸束嗚咽，沙汀散淪漣。翻浪雪不盡，澄波空共鮮。兩岸灩澦口，一泊瀟湘天。曾作天南客，漂流六七年。何山不倚杖，何水不停船。巴峽聲心裡，松江色眼前。今朝小灘上，能不思悠然。
春日閒居三首
作者：白居易（唐）

陶雲愛吾廬，吾亦愛吾屋。屋中有琴書，聊以慰幽獨。是時三月半，花落庭蕪綠。舍上晨鳩鳴，窗間春睡足。睡足起閑坐，景晏方櫛沐。今日非十齋，庖童饋魚肉。饑來恣餐歠，冷熱隨所欲。飽竟快搔爬，筋骸無檢束。豈徒暢肢體，兼欲遺耳目。便可傲松喬，何假杯中淥。廣池春水準，群魚恣游泳。新林綠陰成，眾鳥欣相鳴。時我亦瀟灑，適無累與病。魚鳥人則殊，同歸於遂性。緬思山樑雉，時哉感孔聖。聖人不得所，慨然歎時命。我今對鱗羽，取樂成謠詠。得所仍得時，吾生一何幸。勞者不覺歌，歌其勞苦事。逸者不覺歌，歌其逸樂意。問我逸如何，閒居多興味。問我樂如何，閑官少憂累。又問俸厚薄，百千隨月至。又問年幾何，七十行欠二。所得皆過望，省躬良可愧。馬閑無羈絆，鶴老有祿位。設自為化工，優饒只如是。安得不歌詠，默默受天賜。
小閣閑坐
作者：白居易（唐）

閣前竹蕭蕭，閣下水潺潺。拂簟捲簾坐，清風生其間。靜聞新蟬鳴，遠見飛鳥還。但有巾掛壁，而無客叩關。二疏返故里，四老歸舊山。吾亦適所願，求閑而得閒。
遊平泉宴浥澗，宿香山石樓，贈座客
作者：白居易（唐）

逸少集蘭亭，季倫宴金穀。金谷太繁華，蘭亭闕絲竹。何如今日會，浥澗平泉曲。杯酒與管絃，貧中隨分足。紫鮮林筍嫩，紅潤園桃熟。採摘助盤筵，芳滋盈口腹。閑吟暮雲碧，醉藉春草綠。舞妙豔流風，歌清叩寒玉。古詩惜晝短，勸我令秉燭。是夜勿言歸，相攜石樓宿。
池上幽境
作者：白居易（唐）

嫋嫋過水橋，微微入林路。幽境深誰知，老身閑獨步。行行何所愛，遇物自成趣。平滑青磐石，低密綠陰樹。石上一素琴，樹下雙草屨。此是榮先生，坐禪三樂處。
夏日閑放
作者：白居易（唐）

時暑不出門，亦無賓客至。靜室深下簾，小庭新掃地。褰裳複岸幘，閑傲得自恣。朝景枕簟清，乘涼一覺睡。午餐何所有，魚肉一兩味。夏服亦無多，蕉紗三五事。資身既給足，長物徒煩費。若比簞瓢人，吾今太富貴。
和思黯居守獨飲偶醉見示六韻時夢得和篇先成頗為麗絕因添兩韻繼而美之
作者：白居易（唐）

宮漏滴漸闌，城烏啼複歇。此時若不醉，爭奈千門月。主人中夜起，妓燭前羅列。歌袂默收聲，舞鬟低赴節。弦吟玉柱品，酒透金盃熱。朱顏忽已酡，清奏猶未闋。妍詞黯先唱，逸韻劉繼發。鏗然雙雅音，金石相磨戛。
和夢得洛中早春見贈七韻
作者：白居易（唐）

眾皆賞春色，君獨憐春意。春意竟如何，老夫知此味。燭餘減夜漏，衾暖添朝睡。恬和臺上風，虛潤池邊地。開遲花養豔，語懶鶯含思。似訝來年齋，如勸迎春醉。何日同宴遊，心期二月二。
櫻桃花下有感而作
作者：白居易（唐）

藹藹美周宅，櫻繁春日斜。一為洛下客，十見池上花。爛熳豈無意，為君佔年華。風光饒此樹，歌舞勝諸家。失盡白頭伴，長成紅粉娃。停杯兩相顧，堪喜亦堪嗟。
洗竹
作者：白居易（唐）

布裘寒擁頸，氈履溫承足。獨立冰池前，久看洗霜竹。先除老且病，次去纖而曲。剪棄猶可憐，琅玕十餘束。青青複籊籊，頗異凡草木。依然若有情，回頭語僮僕。小者截魚竿，大者編茅屋。勿作篲與箕，而令糞土辱。
新沐浴
作者：白居易（唐）

形適外無恙，心恬內無憂。夜來新沐浴，肌發舒且柔。寬裁夾烏帽，厚絮長白裘。裘溫裹我足，帽暖覆我頭。先進酒一杯，次舉粥一甌。半酣半飽時，四體春悠悠。是月歲陰暮，慘冽天地愁。白日冷無光，黃河凍不流。何處征戍行，何人羈旅遊。窮途絕糧客，寒獄無燈囚。勞生彼何苦，遂性我何優。撫心但自愧，孰知其所由。
三年除夜
作者：白居易（唐）

晰晰燎火光，氳氳臘酒香。嗤嗤童稚戲，迢迢歲夜長。堂上書帳前，長幼合成行。以我年最長，次第來稱觴。七十期漸近，萬緣心已忘。不唯少歡樂，兼亦無悲傷。素屏應居士，青衣侍孟光。夫妻老相對，各坐一繩床。
自題小園
作者：白居易（唐）

不鬥門館華，不鬥林園大。但鬥為主人，一坐十餘載。回看甲乙第，列在都城內。素垣夾朱門，藹藹遙相對。主人安在哉，富貴去不回。池乃為魚鑿，林乃為禽栽。何如小園主，拄杖閑即來。親賓有時會，琴酒連夜開。以此聊自足，不羨大池臺。
病中宴坐
作者：白居易（唐）

有酒病不飲，有詩慵不吟。頭眩罷垂鉤，手痺休援琴。竟日悄無事，所居閑且深。外安支離體，中養希夷心。窗戶納秋景，竹木澄夕陰。宴坐小池畔，清風時動襟。
戒藥
作者：白居易（唐）

促促急景中，蠢蠢微塵裡。生涯有分限，愛戀無終已。早夭羨中年，中年羨暮齒。暮齒又貪生，服食求不死。朝吞太陽精，夕吸秋石髓。徼福反成災，藥誤者多矣。以之資嗜慾，又望延甲子。天人陰騭間，亦恐無此理。域中有真道，所說不如此。後身始身存，吾聞諸老氏。
贈夢得
作者：白居易（唐）

前日君家飲，昨日王家宴。今日過我廬，三日三會面。當歌聊自放，對酒交相勸。為我盡一杯，與君發三願。一願世清平，二願身強健。三願臨老頭，數與君相見。
逸老
作者：白居易（唐）

白日下駸駸，青天高浩浩。人生在其中，適時即為好。勞我以少壯，息我以衰老。順之多吉壽，違之或兇夭。我初五十八，息老雖非早。一閑十三年，所得亦不少。況加祿仕後，衣食常溫飽。又從風疾來，女嫁男婚了。胸中一無事，浩氣凝襟抱。飄若雲信風，樂於魚在藻。桑榆坐已暮，鐘漏行將曉。皤然七十翁，亦足稱壽考。筋骸本非實，一束芭蕉草。眷屬偶相依，一夕同棲鳥。去何有顧戀，住亦無憂惱。生死尚複然，其餘安足道。是故臨老心，冥然合玄造。
遇物感興因示子弟
作者：白居易（唐）

聖擇狂夫言，俗信老人語。我有老狂詞，聽之吾語汝。吾觀器用中，劍銳鋒多傷。吾觀形骸內，骨勁齒先亡。寄言處世者，不可苦剛強。龜性愚且善，鳩心鈍無惡。人賤拾支床，鶻欺擒暖腳。寄言立身者，不得全柔弱。彼固罹禍難，此未免憂患。於何保終吉，強弱剛柔間。上遵周孔訓，旁鑒老莊言。不唯鞭其後，亦要軛其先。
首夏南池獨酌
作者：白居易（唐）

春盡雜英歇，夏初芳草深。燻風自南至，吹我池上林。綠蘋散還合，赬鯉跳複沈。新葉有佳色，殘鶯猶好音。依然謝家物，池酌對風琴。慚無康樂作，秉筆思沈吟。境勝才思劣，詩成不稱心。
官俸初罷，親故見憂，以詩諭之
作者：白居易（唐）

七年為少傅，品高俸不薄。乘軒已多慚，況是一病鶴。又及懸車歲，筋力轉衰弱。豈以貧是憂，尚為名所縛。今春始病免，纓組初擺落。蜩甲有何知，雲心無所著。囷中殘舊穀，可備歲饑惡。園中多新蔬，未至食藜藿。不求安師卜，不問陳生藥。但對丘中琴，時開池上酌。信風舟不繫，掉尾魚方樂。親友不我知，而憂我寂寞。
閒居偶吟，招鄭庶子、皇甫郎中
作者：白居易（唐）

自哂此迂叟，少迂老更迂。家計不一問，園林聊自娛。竹間琴一張，池上酒一壺。更無俗物到，但與秋光俱。古石蒼錯落，新泉碧縈紆。焉用車馬客，即此是吾徒。猶有所思人，各在城一隅。杳然愛不見，搔首方踟躕。玄晏風韻遠，子真雲貌孤。誠知厭朝市，何必憶江湖。能來小澗上，一聽潺湲無。
亭西牆下伊渠水中置石激流潺湲成韻頗有幽趣以詩記之
作者：白居易（唐）

嵌巉嵩石峭，皎潔伊流清。立為遠峰勢，激作寒玉聲。夾岸羅密樹，面灘開小亭。忽疑嚴子瀨，流入洛陽城。是時群動息，風靜微月明。高枕夜悄悄，滿耳秋泠泠。終日臨大道，何人知此情。此情苟自愜，亦不要人聽。
閑題家池，寄王屋張道士
作者：白居易（唐）

有石白磷磷，有水清潺潺。有叟頭似雪，婆娑乎其間。進不趨要路，退不入深山。深山太濩落，要路多險艱。不如家池上，樂逸無憂患。有食適吾口，有酒酡吾顏。恍惚遊醉鄉，希夷造玄關。五千言下悟，十二年來閑。富者我不顧，貴者我不攀。唯有天罎子，時來一往還。
李盧二中丞各創山居俱誇勝絕然去城稍遠來往頗勞弊居新泉實在宇下偶題十五韻聊戲二君
作者：白居易（唐）

龍門蒼石壁，浥澗碧潭水。各在一山隅，迢遙幾十裡。清鏡碧屏風，惜哉信為美。愛而不得見，亦與無相似。聞君每來去，矻矻事行李。脂轄複裹糧，心力頗勞止。未如吾捨下，石與泉甚邇。鑿鑿複濺濺，晝夜流不已。洛石千萬拳，襯波鋪錦綺。海瑉一兩片，激瀨含宮徵。綠宜春濯足，淨可朝漱齒。繞砌紫鱗遊，拂簾白鳥起。何言履道叟，便是滄浪子。君若趁歸程，請君先到此。願以潺湲聲，洗君塵土耳。
北窗竹石
作者：白居易（唐）

一片瑟瑟石，數竿青青竹。向我如有情，依然看不足。況臨北窗下，複近西塘曲。筠風散餘清，苔雨含微綠。有妻亦衰老，無子方煢獨。莫掩夜窗扉，共渠相伴宿。
飲後戲示弟子
作者：白居易（唐）

吾為爾先生，爾為吾弟子。孔門有遺訓，複坐吾告爾。先生饌酒食，弟子服勞止。孝敬不在他，在茲而已矣。欲我少憂愁，欲我多歡喜。無如醞好酒，酒須多且旨。旨即賓可留，多即罍不恥。吾更有一言，爾宜聽入耳。人老多憂貧，人病多憂死。我今雖老病，所憂不在此。憂在半酣時，尊空座客起。
閑坐看書，貽諸少年
作者：白居易（唐）

雨砌長寒蕪，風庭落秋果。窗間有閑叟，盡日看書坐。書中見往事，歷歷知福禍。多取終厚亡，疾驅必先墮。勸君少幹名，名為錮身鎖。勸君少求利，利是焚身火。我心知已久，吾道無不可。所以雀羅門，不能寂寞我。
夢上山
作者：白居易（唐）

夜夢上嵩山，獨攜藜杖出。千巖與萬壑，遊覽皆周畢。夢中足不病，健似少年日。既悟神返初，依然舊形質。始知形神內，形病神無疾。形神兩是幻，夢寐俱非實。晝行雖蹇澀，夜步頗安逸。晝夜既平分，其間何得失。
對酒閑吟，贈同老者
作者：白居易（唐）

人生七十稀，我年幸過之。遠行將盡路，春夢欲覺時。家事口不問，世名心不思。老既不足歎，病亦不能治。扶持仰婢僕，將養信妻兒。饑飽進退食，寒暄加減衣。聲妓放鄭衛，裘馬脫輕肥。百事盡除去，尚餘酒與詩。興來吟一篇，吟罷酒一卮。不獨適情性，兼用扶衰羸。雲液灑六腑，陽和生四肢。於中我自樂，此外吾不知。寄問同老者，舍此將安歸。莫學蓬心叟，胸中殘是非。
晚起閑行
作者：白居易（唐）

皤然一老子，擁裘仍隱幾。坐穩夜忘眠，臥安朝不起。起來無可作，閉目時叩齒。靜對銅爐香，暖漱銀瓶水。午齋何儉潔，餅與蔬而已。西寺講楞伽，閑行一隨喜。
香山居士寫真詩
作者：白居易（唐）

昔作少學士，圖形入集賢。今為老居士，寫貌寄香山。鶴毳變玄發，雞膚換朱顏。前形與後貌，相去三十年。勿歎韶華子，俄成皤叟仙。請看東海水，亦變作桑田。
二年三月五日齋畢開素當食偶吟贈妻弘農郡君
作者：白居易（唐）

睡足肢體暢，晨起開中堂。初旭泛簾幕，微風拂衣裳。二婢扶盥櫛，雙童舁簟床。庭東有茂樹，其下多陰涼。前月事齋戒，昨日散道場。以我久蔬素，加籩仍異糧。魴鱗白如雪，蒸炙加桂薑。稻飯紅似花，調沃新酪漿。佐以脯醢味，間之椒薤芳。老憐口尚美，病喜鼻聞香。嬌騃三四孫，索哺繞我傍。山妻未舉案，饞叟已先嘗。憶同牢巹初，家貧共糟糠。今食且如此，何必烹豬羊。況觀姻族間，夫妻半存亡。偕老不易得，白頭何足傷。食罷酒一杯，醉飽吟又狂。緬想梁高士，樂道喜文章。徒誇五噫作，不解贈孟光。
不出門
作者：白居易（唐）

彌月不出門，永日無來賓。食飽更拂床，睡覺一嚬伸。輕箑白鳥羽，新簟青箭筠。方寸方丈室，空然兩無塵。披衣腰不帶，散發頭不巾。袒跣北窗下，葛天之遺民。一日亦自足，況得以終身。不知天壤內，目我為何人。
感舊
作者：白居易（唐）

晦叔墳荒草已陳，夢得墓濕土猶新。微之捐館將一紀，篋中亦有舊書劄，紙穿字蠹成灰塵。平生定交取人窄，豈無晚歲新相識，相識面親心不親。人生莫羨苦長命，
送毛仙翁
作者：白居易（唐）

仙翁已得道，混跡尋巖泉。肌膚冰雪瑩，衣服雲霞鮮。紺發絲並致，齠容花共妍。方瞳點玄漆，高步淩非煙。幾見桑海變，莫知龜鶴年。所憩九清外，所遊五嶽巔。軒昊舊為侶，松喬難比肩。每嗟人世人，役役如狂顛。孰能脫羈鞅，盡遭名利牽。貌隨歲律換，神逐光陰遷。惟餘負憂譴，憔悴湓江壖。衰鬢忽霜白，愁腸如火煎。羈旅坐多感，裴回私自憐。晴眺五老峰，玉洞多神仙。何當憫湮厄，授道安虛孱。我師惠然來，論道窮重玄。浩蕩八溟闊，志泰心超然。形骸既無束，得喪亦都捐。豈識椿菌異，那知鵬鷃懸。丹華既相付，促景定當延。玄功曷可報，感極惟勤拳。霓旌不肯駐，又歸武夷川。語罷倏然別，孤鶴升遙天。賦詩敘明德，永續步虛篇。
達哉樂天行
作者：白居易（唐）

達哉達哉白樂天，分司東都十三年。七旬才滿冠已掛，二年忘卻問家事，門庭多草廚少煙。庖童朝告鹽米盡，起來與爾畫生計，薄產處置有後先。先賣南坊十畝園，半與爾充衣食費，半與吾供酒肉錢。吾今已年七十一，未歸且住亦不惡，饑餐樂飲安穩眠。死生無可無不可，
春池閑泛
作者：白居易（唐）

綠塘新水準，紅檻小舟輕。解纜隨風去，開襟信意行。淺憐清演漾，深愛綠澄泓。白撲柳飛絮，紅浮桃落英。古文科鬥出，新葉剪刀生。樹集鶯朋友，雲行雁弟兄。飛沈皆適性，酣詠自怡情。花助銀盃氣，松添玉軫聲。魚跳何事樂，鷗起複誰驚。莫唱滄浪曲，無塵可濯纓。
池上寓興二絕
作者：白居易（唐）

濠梁莊惠謾相爭，未必人情知物情。獺捕魚來魚躍出，此非魚樂是魚驚。水淺魚稀白鷺饑，勞心瞪目待魚時。外容閒暇中心苦，似是而非誰得知。
宴後題府中水堂贈盧尹中丞
作者：白居易（唐）

水齋歲久漸荒蕪，自愧甘棠無一株。新酒客來方宴飲，從我到君十一尹，相看自置府來無。
和敏中洛下即事
作者：白居易（唐）

昨日池塘春草生，阿連新有好詩成。花園到處鶯呼入，洛中佳境應無限，若欲諳知問老兄。
送敏中新授戶部員外郎西歸
作者：白居易（唐）

千里歸程三伏天，官新身健馬翩翩。行沖赤日加餐飯，前鴻後雁行難續，相去迢迢二十年。
南侍禦以石相贈，助成水聲，因以絕句謝之
作者：白居易（唐）

泉石磷磷聲似琴，閑眠靜聽洗塵心。莫輕兩片青苔石，一夜潺湲直萬金。
閒居自題，戲招宿客
作者：白居易（唐）

水畔竹林邊，閒居二十年。健常攜酒出，病即掩門眠。解綬收朝佩，褰裳出野船。屏除身外物，擺落世間緣。報曙窗何早，知秋簟最先。微風深樹裡，斜日小樓前。渠口添新石，籬根寫亂泉。欲招同宿客，誰解愛潺湲。
李留守相公見過池上汎舟舉酒話及翰林舊事因成四韻以獻之
作者：白居易（唐）

引棹尋池岸，移尊就菊叢。何言濟川後，相訪釣船中。白首故情在，青雲往事空。同時六學士，五相一漁翁。
閏九月九日獨飲
作者：白居易（唐）

黃花叢畔綠尊前，猶有些些舊管絃。偶遇閏秋重九日，
覽盧子蒙侍御舊詩多與微之唱和感今傷昔因贈子蒙題於卷後
作者：白居易（唐）

早聞元九詠君詩，恨與盧君相識遲。今日逢君開舊卷，聞道鹹陽墳上樹，已抽三丈白楊枝。
寒亭留客
作者：白居易（唐）

今朝閑坐石亭中，爐火銷殘尊又空。冷落若為留客住，冰池霜竹雪髯翁。
新小灘
作者：白居易（唐）

石淺沙平流水寒，水邊斜插一漁竿。江南客見生鄉思，道似嚴陵七裡灘。
和李中丞與李給事山居雪夜同宿小酌
作者：白居易（唐）

憲府觸邪峨豸角，瑣闈駁正犯龍鱗。那知近地齋居客，林泉莫作多時計，諫獵登封憶舊臣。
履道西門二首
作者：白居易（唐）

履道西門有弊居，池塘竹樹繞吾廬。豪華肥壯雖無分，夷齊黃綺誇芝蕨，比我盤飧恐不如。履道西門獨掩扉，官休病退客來稀。亦知軒冕榮堪戀，世間認得身人少，今我雖愚亦庶幾。
偶吟
作者：白居易（唐）

人生變改故無窮，昔是朝官今野翁。久寄形於朱紫內，猶有鱸魚蓴菜興，來春或擬往江東。
雪夜小飲贈夢得
作者：白居易（唐）

同為懶慢園林客，共對蕭條雨雪天。小酌酒巡銷永夜，呼作散仙應有以，曾看東海變桑田。
歲暮夜長病中燈下聞盧尹夜宴以詩戲之且為來日張本也
作者：白居易（唐）

榮鬧興多嫌晝短，衰閑睡少覺明遲。當君秉燭銜杯夜，明朝強出須謀樂，不擬車公更擬誰。
病中數會張道士見譏，以此答之
作者：白居易（唐）

亦知數出妨將息，不可端居守寂寥。病即藥窗眠盡日，張道士輸白道士，一杯沆瀣便逍遙。
卯飲
作者：白居易（唐）

短屏風掩臥床頭，烏帽青氈白氎裘。卯飲一杯眠一覺，世間何事不悠悠。
寄題餘杭郡樓，兼呈裴使君
作者：白居易（唐）

官曆二十政，宦遊三十秋。江山與風月，最憶是杭州。北郭沙堤尾，西湖石岸頭。綠觴春送客，紅燭夜回舟。不敢言遺愛，空知念舊遊。憑君吟此句，題向望濤樓。
楊六尚書留太湖石在洛下借置庭中因對舉杯寄贈絕句
作者：白居易（唐）

借君片石意何如，置向庭中慰索居。每就玉山傾一酌，興來如對醉尚書。
喜入新年自詠
作者：白居易（唐）

白須如雪五朝臣，又值新正第七旬。老過佔他藍尾酒，大歷年中騎竹馬，幾人得見會昌春。
灘聲
作者：白居易（唐）

碧玉班班沙歷歷，清流決決響泠泠。自從造得灘聲後，玉管朱弦可要聽。
題石泉
作者：白居易（唐）

殷勤傍石繞泉行，不說何人知我情。漸恐耳聾兼眼暗，聽泉看石不分明。
送王卿使君赴任蘇州因思花迎新使感舊遊寄題郡中木蘭西院一別
作者：白居易（唐）

一別蘇州十八載，時光人事隨年改。不論竹馬盡成人，為報江山風月知，至今白使君猶在。
出齋日喜皇甫十早訪
作者：白居易（唐）

三旬齋滿欲銜杯，平旦敲門門未開。除卻朗之攜一榼，的應不是別人來。
會昌二年春題池西小樓
作者：白居易（唐）

花邊春水水邊樓，一坐經今四十秋。望月橋傾三遍換，蘇李冥濛隨燭滅，陳樊漂泊逐萍流。雖貧眼下無妨樂，
酬南洛陽早春見贈
作者：白居易（唐）

物華春意尚遲回，賴有東風晝夜催。寒縋柳腰收未得，久病長齋詩老退，爭禁年少洛陽才。
對新家醞玩自種花
作者：白居易（唐）

香麴親看造，芳叢手自栽。迎春報酒熟，垂老看花開。紅蠟半含萼，綠油新醱醅。玲瓏五六樹，瀲灩兩三杯。恐有狂風起，愁無好客來。獨酣還獨語，待取月明回。
攜酒往朗之莊居同飲
作者：白居易（唐）

慵中又少經過處，別後都無勸酒人。不挈一壺相就醉，若為將老度殘春。
以詩代書，酬慕巢尚書見寄
作者：白居易（唐）

書意詩情不偶然，苦雲夢想在林泉。願為愚谷煙霞侶，不知待得心期否，老校於君六七年。
春盡日
作者：白居易（唐）

芳景銷殘暑氣生，感時思事坐含情。無人開口共誰語，春歸似遣鶯留語，好住園林三兩聲。
招山僧
作者：白居易（唐）

能入城中乞食否，莫辭塵土汙袈裟。欲知住處東城下，繞竹泉聲是白家。
夏日與閑禪師林下避暑
作者：白居易（唐）

洛景城西塵土紅，伴僧閑坐竹泉東。綠蘿潭上不見日，每因毒暑悲親故，多在炎方瘴海中。
題新澗亭，兼酬寄朝中親故見贈
作者：白居易（唐）

何處披襟風快哉，一亭臨澗四門開。金章紫綬辭腰去，禽魚出得池籠後，縱有人呼可更回。
病中看經贈諸道侶
作者：白居易（唐）

右眼昏花左足風，金篦石水用無功。不如回念三乘樂，何煩更請僧為侶，月上新歸伴病翁。
遊豐樂招提佛光三寺
作者：白居易（唐）

竹鞋葵扇白綃巾，林野為家雲是身。山寺每遊多寄宿，昨日製書臨郡縣，不該愚穀醉鄉人。
醉中得上都親友書以予停俸多時憂問貧乏偶乘酒興詠而報之
作者：白居易（唐）

頭白醉昏昏，狂歌秋複春。一生耽酒客，五度棄官人。異世陶元亮，前生劉伯倫。臥將琴作枕，行以鍤隨身。歲要衣三對，年支穀一囷。園葵烹佐飯，林葉掃添薪。沒齒甘蔬食，搖頭謝縉紳。自能拋爵祿，終不惱交親。但得杯中淥，從生甑上塵。煩君問生計，憂醒不憂貧。
池畔逐涼
作者：白居易（唐）

風清泉冷竹修修，三伏炎天涼似秋。黃犬引迎騎馬客，料得此身終老處，只應林下與灘頭。
池鶴八絕句：雞贈鶴
作者：白居易（唐）

一聲警露君能薄，五德司晨我用多。不會悠悠時俗士，重君輕我意如何。
池鶴八絕句：鶴答雞
作者：白居易（唐）

爾爭伉儷泥中鬥，吾整羽儀松上棲。不可遣他天下眼，卻輕野鶴重家雞。
池鶴八絕句：烏贈鶴
作者：白居易（唐）

與君白黑大分明，縱不相親莫見輕。我每夜啼君怨別，玉徽琴裡忝同聲。
池鶴八絕句：鶴答烏
作者：白居易（唐）

吾愛棲雲上華表，汝多攫肉下田中。吾音中羽汝聲角，琴曲雖同調不同。
池鶴八絕句：鳶贈鶴
作者：白居易（唐）

君誇名鶴我名鳶，君叫聞天我戾天。更有與君相似處，饑來一種啄腥羶。
池鶴八絕句：鶴答鳶
作者：白居易（唐）

無妨自是莫相非，清濁高低各有歸。鸞鶴群中彩雲裡，幾時曾見喘鳶飛。
池鶴八絕句：鵝贈鶴
作者：白居易（唐）

君因風送入青雲，我被人驅向鴨群。雪頸霜毛紅網掌，請看何處不如君。
池鶴八絕句：鶴答鵝
作者：白居易（唐）

右軍歿後欲何依，只合隨雞逐鴨飛。未必犧牲及吾輩，大都我瘦勝君肥。
談氏小外孫玉童
作者：白居易（唐）

外翁七十孫三歲，笑指琴書欲遣傳。自念老夫今耄矣，才與不才爭料得，東床空後且嬌憐。
送後集往廬山東林寺，兼寄雲皋上人
作者：白居易（唐）

後集寄將何處去，故山迢遞在匡廬。舊僧獨有雲皋在，來生緣會應非遠，彼此年過七十餘。
客有說
作者：白居易（唐）

近有人從海上回，海山深處見樓臺。中有仙龕虛一室，多傳此待樂天來。
答客說
作者：白居易（唐）

吾學空門非學仙，恐君此說是虛傳。海山不是吾歸處，歸即應歸兜率天。
哭劉尚書夢得二首
作者：白居易（唐）

四海齊名白與劉，百年交分兩綢繆。同貧同病退閑日，賢豪雖歿精靈在，應共微之地下游。今日哭君吾道孤，寢門淚滿白髭須。不知箭折弓何用，夜臺暮齒期非遠，但問前頭相見無。
奉和聖制登會昌山應制
作者：錢起（唐）

睿想入希夷，真遊到具茨。玉鑾登嶂遠，雲輅出花遲。泉壑凝神處，陽和布澤時。六龍多順動，四海正雍熙。
省中對雪寄元判官、拾遺昆季
作者：錢起（唐）

萬點瑤臺雪，飛來錦帳前。瓊枝應比淨，鶴發敢爭先。散影成花月，流光透竹煙。今朝謝家興，幾處郢歌傳。
山齋獨坐，喜玄上人夕至
作者：錢起（唐）

捨下虎溪徑，煙霞入暝開。柴門兼竹靜，山月與僧來。心瑩紅蓮水，言忘綠茗杯。前峰曙更好，斜漢欲西回。
秋夜寄張、韋二主簿
作者：錢起（唐）

涼夜褰簾好，輕雲過月初。碧空河色淺，紅葉露聲虛。道阻天難問，機忘世易疏。不知雙翠鳳，棲棘複何如。
歸故山路逢鄰居隱者
作者：錢起（唐）

握手雲棲路，潸然恨幾重。誰知綠林盜，長佔彩霞峰。心死池塘草，聲悲石徑松。無因芳杜月，琴酒更相逢。
落第，劉拾遺相送東歸
作者：錢起（唐）

不醉百花酒，傷心千里歸。獨收和氏玉，還採舊山薇。出處離心盡，榮枯會面稀。預愁芳草色，一徑入衡闈。
和劉七讀書
作者：錢起（唐）

夜雨深館靜，苦心黃卷前。雲陰留墨沼，螢影傍華編。夢鳥富清藻，通經仍妙年。何愁丹穴鳳，不飲玉池泉。
早下江甯
作者：錢起（唐）

暮天微雨散，涼吹片帆輕。雲物高秋節，山川孤客情。霜蘋留楚水，寒雁別吳城。宿浦有歸夢，愁猿莫夜鳴。
登複州南樓
作者：錢起（唐）

孤樹延春日，他山卷曙霞。客心湖上雁，歸思日邊花。行李迷方久，歸期涉歲賒。故人雲路隔，何處寄瑤華。
江陵晦日陪諸官泛舟
作者：錢起（唐）

節物堪為樂，江湖有主人。舟行深更好，山趣久彌新。尊酒平生意，煙花異國春。城南無夜月，長袖莫留賓。
縣城秋夕
作者：錢起（唐）

山城日易夕，愁生先掩扉。俸薄不沽酒，家貧忘授衣。露重蕙花落，月冷莎雞飛。效拙慚無補，雲林歎再歸。
秋夜梁七兵曹同宿二首
作者：錢起（唐）

一笑不可得，同心相見稀。摘菱頻貰酒，待月未扃扉。星影低驚鵲，蟲聲傍旅衣。卑棲歲已晚，共羨雁南飛。好欲棄吾道，今宵又遇君。老夫相勸酒，稚子待題文。月下誰家笛，城頭幾片雲。如何此幽興，明日重離群。
和萬年成少府寓直
作者：錢起（唐）

赤縣新秋夜，文人藻思催。鐘聲自仙掖，月色近霜臺。一葉兼螢度，孤雲帶雁來。明朝紫書下，應問長卿才。
春夜過長孫繹別業
作者：錢起（唐）

佳期難再得，清夜此雲林。帶竹新泉冷，穿花片月深。含毫凝逸思，酌水話幽心。不覺星河轉，山枝驚曙禽。
題溫處士山居
作者：錢起（唐）

誰知白雲外，別有綠蘿春。苔繞溪邊徑，花深洞裡人。逸妻看種藥，稚子伴垂綸。潁上逃堯者，何如此養真。
題陳季壁
作者：錢起（唐）

郢人何苦調，飲水仍布衾。煙火晝不起，蓬蒿春欲深。前庭少喬木，鄰舍聞新禽。雖有徵賢詔，終傷不遇心。
贈鄰居齊六司倉
作者：錢起（唐）

沉冥眾所遺，咫尺絕佳期。始覺衡門下，翛然太古時。雞聲共鄰巷，燭影隔茅茨。坐惜牛羊徑，芳蓀白露滋。
送徵雁
作者：錢起（唐）

秋空萬裡淨，嘹唳獨南征。風急翻霜冷，雲開見月驚。塞長怯去翼，影滅有餘聲。悵望遙天外，鄉愁滿目生。
宴鬱林觀張道士房
作者：錢起（唐）

滅跡人間世，忘歸象外情。竹壇秋月冷，山殿夜鐘清。仙侶披雲集，霞杯達曙傾。同歡不可再，朝暮赤龍迎。
秋夕與梁鍠文宴
作者：錢起（唐）

客到衡門下，林香蕙草時。好風能自至，明月不須期。秋日翻荷影，晴光脆柳枝。留歡美清夜，甯覺曉鐘遲。
哭空寂寺玄上人
作者：錢起（唐）

淒然雙樹下，垂淚遠公房。燈續生前火，爐添沒後香。陰階明片雪，寒竹響空廊。寂滅應為樂，塵心徒自傷。
題精舍寺
作者：錢起（唐）

勝景不易遇，入門神頓清。房房佔山色，處處分泉聲。詩思竹間得，道心松下生。何時來此地，擺落世間情。
開元觀遇張侍禦
作者：錢起（唐）

碧落忘歸處，佳期不厭逢。晚涼生玉井，新暑避煙松。欲醉流霞酌，還醒度竹鐘。更憐琪樹下，歷歷見遙峰。
和人秋歸終南山別業
作者：錢起（唐）

舊居三顧後，晚節重幽尋。野徑到門盡，山窗連竹陰。昔年鶯出穀，今日鳳歸林。物外淩雲操，誰能繼此心。
故相國苗公輓歌
作者：錢起（唐）

灞陵誰寵葬，漢主念蕭何。盛業留青史，浮榮逐逝波。隴雲仍作雨，薤露已成歌。悽愴平津閣，秋風弔客過。
酬劉員外雨中見寄
作者：錢起（唐）

苦雨滴蘭砌，秋風生葛衣。潢汙三徑絕，砧杵四鄰稀。分與玄豹隱，不為湘燕飛。慚君角巾折，猶肯問衡闈。
賦得歸雲送李山人歸華山
作者：錢起（唐）

秀色橫千里，歸雲積幾重。欲依毛女岫，初卷少姨峰。蓋影隨徵馬，衣香拂臥龍。只應函穀上，真氣日溶溶。
過裴長官新亭
作者：錢起（唐）

茅屋多新意，芳林昨試移。野人知石路，戲鳥認花枝。慢水縈蓬戶，閑雲掛竹籬。到家成一醉，歸馬不能騎。
寄郢州郎士元使君
作者：錢起（唐）

龍節知無事，江城不掩扉。詩傳過客遠，書到故人稀。坐嘯看潮起，行春送雁歸。望舒三五夜，思盡謝玄暉。
過長孫宅與朗上人茶會
作者：錢起（唐）

偶與息心侶，忘歸才子家。玄談兼藻思，綠茗代榴花。岸幘看雲卷，含毫任景斜。松喬若逢此，不復醉流霞。
下第題長安客舍
作者：錢起（唐）

不遂青雲望，愁看黃鳥飛。梨花度寒食，客子未春衣。世事隨時變，交情與我違。空餘主人柳，相見卻依依。
陪考功王員外城東池亭宴
作者：錢起（唐）

無雙錦帳郎，絕境有林塘。鶴靜疏群羽，蓬開失眾芳。晴山看不厭，流水趣何長。日晚催歸騎，鐘聲下夕陽。
過孫員外藍田山居
作者：錢起（唐）

不知香署客，謝病翠微間。去幄蘭將老，辭車雉亦閑。近窗雲出洞，當戶竹連山。對酒溪霞晚，家人採蕨還。
秋園晚沐
作者：錢起（唐）

黃卷在窮巷，歸來生道心。五株衰柳下，三徑小園深。倒薤翻成字，寒花不假林。龐眉謝群彥，獨酌且閑吟。
窮秋對雨
作者：錢起（唐）

晦日連苦雨，動息更邅回。生事萍無定，愁心雲不開。翟門悲暝雀，墨灶上寒苔。始信宣城守，乘流畏曝腮。
裴迪南門秋夜對月
作者：錢起（唐）

夜來詩酒興，月滿謝公樓。影閉重門靜，寒生獨樹秋。鵲驚隨葉散，螢遠入煙流。今夕遙天末，清光幾處愁。
和蜀縣段明府秋城望歸期
作者：錢起（唐）

制錦蜀江靜，飛鳧漢闕遙。一茲風靡草，再視露盈條。旅望多愁思，秋天更泬寥。河陽傳麗藻，清韻入歌謠。
晚歸藍田，酬王維給事贈別
作者：錢起（唐）

卑棲卻得性，每與白雲歸。徇祿仍懷橘，看山免采薇。暮禽先去馬，新月待開扉。霄漢時回首，知音青瑣闈。
再得華侍禦書，聞巴中臥病
作者：錢起（唐）

芳信來相續，同心遠更親。數重雲外樹，不隔眼中人。夢寐花驄色，相思黃鳥春。更聞公幹病，一夜二毛新。
宿新裡館
作者：錢起（唐）

愁人待曉雞，秋雨暗淒淒。度燭螢時滅，傳書雁漸低。客來知計誤，夢裡泣津迷。無以逃悲思，寒螿處處啼。
穀口書齋寄楊補闕
作者：錢起（唐）

泉壑帶茅茨，雲霞生薜帷。竹憐新雨後，山愛夕陽時。閑鷺棲常早，秋花落更遲。家童掃蘿徑，昨與故人期。
衡門春夜
作者：錢起（唐）

不厭晴林下，微風度葛巾。寧唯北窗月，自謂上皇人。叢筱輕新暑，孤花佔晚春。寄言莊叟蝶，與爾得天真。
題吳通微主人
作者：錢起（唐）

食貧無盡日，有願幾時諧。長嘯秋光晚，誰知志士懷。朝煙不起灶，寒葉欲連階。飲水仍留我，孤燈點夜齋。
晚次宿預館
作者：錢起（唐）

鄉心不可問，秋氣又相逢。飄泊方千里，離悲複幾重。回雲隨去雁，寒露滴鳴蛩。延頸遙天末，如聞故國鐘。
藍上茅茨期王維補闕
作者：錢起（唐）

山中人不見，雲去夕陽過。淺瀨寒魚少，叢蘭秋蝶多。老年疏世事，幽性樂天和。酒熟思才子，溪頭望玉珂。
春宵寓直
作者：錢起（唐）

養拙慣雲臥，為郎如鳥棲。不知仙閣峻，惟覺玉繩低。帳喜香煙暖，詩慚賜筆題。未央春漏促，殘夢謝晨雞。
新昌裡言懷
作者：錢起（唐）

性拙偶從宦，心閑多掩扉。雖看北堂草，不望舊山薇。花月霽來好，雲泉堪夢歸。如何建章漏，催著早朝衣。
秋夜寄袁中丞、王員外
作者：錢起（唐）

一夕盈千念，方知別者勞。衰榮難會面，魂夢暫同袍。片月臨階早，晴河度雁高。應憐蔣生徑，秋露滿蓬蒿。
九日閒居寄登高數子
作者：錢起（唐）

初服棲窮巷，重陽憶舊遊。門閑謝病日，心醉授衣秋。酒盡寒花笑，庭空暝雀愁。今朝落帽客，幾處管絃留。
晚入宣城界
作者：錢起（唐）

斜日片帆陰，春風孤客心。山來指樵路，岸去惜花林。海氣蒸雲黑，潮聲隔雨深。鄉愁不可道，浦宿聽猿吟。
靜夜酬通上人問疾
作者：錢起（唐）

東林生早涼，高枕遠公房。大士看心後，中宵清漏長。驚蟬出暗柳，微月隱迴廊。何事沈痾久，舍毫問藥王。
奉陪使君十四叔晚憩大雲門寺
作者：錢起（唐）

野寺千家外，閑行晚暫過。炎氛臨水盡，夕照傍林多。境對知心妄，人安覺政和。繩床搖麈尾，佳趣滿滄波。
省中春暮酬嵩陽焦道士見招
作者：錢起（唐）

朝花飛暝林，對酒傷春心。流年催素發，不覺映華簪。垂老遇知己，酬恩看寸陰。如何紫芝客，相憶白雲深。
酬苗發員外宿龍池寺見寄
作者：錢起（唐）

寧知待漏客，清夜此從容。暫別迎車雉，還隨護法龍。香煙輕上月，林嶺靜聞鐘。郢曲傳甘露，塵心洗幾重。
貞懿皇后輓詞
作者：錢起（唐）

淑麗詩傳美，徽章禮飾哀。有恩加象服，無日祀高禖。曉月孤秋殿，寒山出夜臺。通靈深眷想，青鳥獨飛來。
歲初歸舊山
作者：錢起（唐）

欲知愚穀好，久別與春還。鶯暖初歸樹，雲晴卻戀山。石田耕種少，野客性情閑。求仲應難見，殘陽且掩關。
鑾駕避狄歲寄別韓雲卿
作者：錢起（唐）

白髮壯心死，愁看國步移。關山慘無色，親愛忽驚離。影絕龍分劍，聲哀鳥戀枝。茫茫雲海外，相憶不相知。
詠白油帽送客
作者：錢起（唐）

薄質慚加首，愁陰幸庇身。卷舒無定日，行止必依人。已沐脂膏惠，甯辭雨露頻。雖同客衣色，不染洛陽塵。
藍上採石芥寄前李明府
作者：錢起（唐）

淵明遺愛處，山芥綠芳初。玩此春陰色，猶滋夜雨餘。隔溪煙葉小，覆石雪花舒。采采還相贈，瑤華信不如。
送贇法師往上都
作者：錢起（唐）

遠近化人天，王城指日邊。宰君迎說法，童子伴隨緣。到處花為雨，行時杖出泉。今宵松月下，門閉想安禪。
送沈少府還江甯
作者：錢起（唐）

遠宦碧雲外，此行佳興牽。湖山入閭井，鷗鳥傍神仙。斜日背鄉樹，春潮迎客船。江樓新詠發，應與政聲傳。
送虞說擢第東遊
作者：錢起（唐）

湖山不可厭，東望有餘情。片玉登科後，孤舟任興行。月中嚴子瀨，花際楚王城。歲暮雲皋鶴，聞天更一鳴。
送少微師西行
作者：錢起（唐）

隨緣忽西去，何日返東林。世路寧嗟別，空門久息心。人煙一飯少，山雪獨行深。天外猿啼處，誰聞清梵音。
送崑山孫少府
作者：錢起（唐）

徇祿近滄海，乘流看碧霄。誰知仙吏去，宛與世塵遙。遠帆背歸鳥，孤舟抵上潮。懸知訟庭靜，窗竹日蕭蕭。
送屈突司馬充安西書記
作者：錢起（唐）

制勝三軍勁，澄清萬裡餘。星飛龐統驥，箭發魯連書。海月低雲旆，江霞入錦車。遙知太阿劍，計日斬鯨魚。
送時暹避難適荊南
作者：錢起（唐）

三歎把離袂，七哀深我情。雲天愁遠別，豺虎擁前程。駐馬戀攜手，隔河聞哭聲。相思昏若夢，淚眼幾時明。
送邊補闕東歸省覲
作者：錢起（唐）

東去有餘意，春風生賜衣。鳳凰銜詔下，才子採蘭歸。鬥酒百花裡，情人一笑稀。別離須計日，相望在彤闈。
送彈琴李長史往洪州
作者：錢起（唐）

抱琴為傲吏，孤棹複南行。幾度秋江水，皆添白雪聲。佳期來客夢，幽思緩王程。佐牧無勞問，心和政自平。
送宋徵君讓官還山
作者：錢起（唐）

至人無滯跡，謁帝複思玄。魏闕辭花綬，春山有杏田。紫霞開別酒，黃鶴舞離弦。今夜思君夢，遙遙入洞天。
送陳供奉恩敕放歸覲省
作者：錢起（唐）

得意今如此，清光不可攀。臣心堯日下，鄉思楚雲間。楊柳依歸棹，芙蓉棲舊山。採蘭兼衣錦，何似買臣還。
送外甥範勉赴任常州長史兼覲省
作者：錢起（唐）

憐君展驥去，能解倚門愁。就養仍榮祿，還鄉即晝遊。橘花低客舍，蓴菜繞歸舟。與報垂綸叟，知吾世網留。
隴右送韋三還京
作者：錢起（唐）

春風起東道，握手望京關。柳色從鄉至，鶯聲送客還。嘶驂顧近驛，歸路出他山。舉目情難盡，羈離失志間。
送元評事歸山居
作者：錢起（唐）

憶家望雲路，東去獨依依。水宿隨漁火，山行到竹扉。寒花催酒熟，山犬喜人歸。遙羨書窗下，千峰出翠微。
送武進韋明府
作者：錢起（唐）

理邑想無事，鳴琴不下堂。井田通楚越，津市半漁商。盧橘垂殘雨，紅蓮拆早霜。送君催白首，臨水獨思鄉。
送上官侍禦
作者：錢起（唐）

執簡朝方下，乘軺去不賒。感恩輕遠道，入幕比還家。碣石春雲色，邯鄲古樹花。飛書報明主，烽火靜天涯。
送郭秀才制舉下第南遊
作者：錢起（唐）

失志思浪跡，知君晦近名。出關塵漸遠，過郢興彌清。山盡溪初廣，人閑舟自行。探幽無旅思，莫畏楚猿鳴。
送夏侯審校書東歸
作者：錢起（唐）

楚鄉飛鳥沒，獨與碧雲還。破鏡催歸客，殘陽見舊山。詩成流水上，夢盡落花間。儻寄相思字，愁人定解顏。
送衛功曹赴荊南
作者：錢起（唐）

漢家仍用武，才子晚成名。惆悵江陵去，誰知魏闕情。碧雲愁楚水，春酒醉宜城。定想褰帷政，還聞坐嘯聲。
送馬使君赴鄭州
作者：錢起（唐）

東土忽無事，專城複任賢。喜觀班瑞禮，還在偃兵年。膏雨帶滎水，歸人耕圃田。遙知下車日，萬井起新煙。
送郎四補闕東歸
作者：錢起（唐）

無事共幹世，多時廢隱淪。相看戀簪組，不覺老風塵。勸酒憐今別，傷心倍去春。徒言樹萱草，何處慰離人。
送陸三出尉
作者：錢起（唐）

春草晚來色，東門愁送君。盛才仍下位，明代負奇文。且樂神仙道，終隨鴛鷺群。梅生寄黃綬，不日在青雲。
送安都秀才北還
作者：錢起（唐）

年少工文客，言離卻解顏。不嗟荊寶退，能喜綵衣還。新月來前館，高陽出故關。相思東北望，燕趙隔青山。
送褚十一澡擢第歸吳覲省
作者：錢起（唐）

林表吳山色，詩人思不忘。向家流水便，懷橘綵衣香。滿酌留歸騎，前程未夕陽。愴茲江海去，誰惜杜蘅芳。
送費秀才歸衡州
作者：錢起（唐）

南望瀟湘渚，詞人遠憶家。客心隨楚水，歸棹宿江花。不畏心期阻，惟愁面會賒。雲天有飛翼，方寸佇瑤華。
送陸郎中
作者：錢起（唐）

事邊仍戀主，舉酒複悲歌。粉署含香別，轅門載筆過。鶯聲出漢苑，柳色過漳河。相憶情難盡，離居春草多。
送僧歸日本
作者：錢起（唐）

上國隨緣住，來途若夢行。浮天滄海遠，去世法舟輕。水月通禪觀，魚龍聽梵聲。惟憐一燈影，萬裡眼中明。
送楊皞擢第遊江南
作者：錢起（唐）

行人臨水去，新詠複新悲。萬裡高秋月，孤山遠別時。掛帆嚴子瀨，酹酒敬亭祠。歲晏無芳杜，如何寄所思。
送田倉曹歸覲
作者：錢起（唐）

青絲絡驄馬，去府望梁城。節下趨庭處，秋來懷橘情。別筵寒日晚，歸路碧雲生。千里相思夜，愁看新月明。
送張管書記
作者：錢起（唐）

邊事多勞役，儒衣逐鼓鼙。日寒關樹外，峰盡塞雲西。河廣篷難度，天遙雁漸低。班超封定遠，之子去思齊。
送蕭常侍北使
作者：錢起（唐）

絳節引雕戈，鳴騶動玉珂。戎城去日遠，漢使來年多。雁宿常連雪，沙飛半渡河。明光朝即邇，杕杜早成歌。
送李棲桐道舉擢第還鄉省侍
作者：錢起（唐）

幾年深道要，一舉過賢關。名與玄珠出，鄉宜晝錦還。蓮舟同宿浦，柳岸向家山。欲見寧親孝，儒衣稚子斑。
送柳道士
作者：錢起（唐）

去世能成道，遊仙不定家。歸期千歲鶴，行邁五雲車。海上春應盡，壺中日未斜。不知相憶處，琪樹幾枝花。
送陸珽侍禦使新羅
作者：錢起（唐）

衣冠周柱史，才學我鄉人。受命辭雲陛，傾城送使臣。去程滄海月，歸思上林春。始覺儒風遠，殊方禮樂新。
重送陸侍禦使日本
作者：錢起（唐）

萬裡三韓國，行人滿目愁。辭天使星遠，臨水澗霜秋。雲佩迎仙島，虹旌過蜃樓。定知懷魏闕，回首海西頭。
送陸贄擢第還蘇州
作者：錢起（唐）

鄉路歸何早，雲間喜擅名。思親盧橘熟，帶雨客帆輕。夜火臨津驛，晨鐘隔浦城。華亭養仙羽，計日再飛鳴。
送虞說擢第南歸覲省
作者：錢起（唐）

南風起別袂，心到衡湘間。歸客楚山遠，孤舟雲水閑。愛君採蓮處，花島連家山。得意且甯省，人生難此還。
送原公南遊
作者：錢起（唐）

有意兼程去，飄然二翼輕。故鄉多久別，春草不傷情。洗缽泉初暖，焚香曉更清。自言難解縛，何日伴師行。
送萬兵曹赴廣陵
作者：錢起（唐）

秋日思還客，臨流語別離。楚城將坐嘯，郢曲有餘悲。山晚桂花老，江寒蘋葉衰。應須楊得意，更誦長卿辭。
送李判官赴桂州幕
作者：錢起（唐）

欲知儒道貴，縫掖見諸侯。且感千金諾，甯辭萬裡遊。雁峰侵瘴遠，桂水出雲流。坐惜離居晚，相思綠蕙秋。
題蘇公林亭
作者：錢起（唐）

平津東閣在，別是竹林期。萬葉秋聲裡，千家落照時。門隨深巷靜，窗過遠鐘遲。客位苔生處，依然又賦詩。
賦得寒雲輕重色，送子恂入京
作者：錢起（唐）

無限寒雲色，蒼茫淺更深。從龍如有瑞，捧日不成陰。積翠全低嶺，虛明半出林。帝鄉遙在目，鐵馬又駸駸。
賦得叢蘭曙後色，送梁侍禦入京
作者：錢起（唐）

曙色傳芳意，分明錦繡叢。蘭生霽後日，花發夜來風。不向三峰裡，全勝一縣中。遙知大苑內，應待五花驄。
賦得餘冰
作者：錢起（唐）

曉日餘冰上，春池一鏡明。多從履處薄，偏向飲時清。比雪光仍在，因風片不成。更隨舟楫去，猶可助堅貞。
賦得浦口望斜月，送皇甫判官
作者：錢起（唐）

起見西樓月，依依向浦斜。動搖生淺浪，明滅照寒沙。水渚猶疑雪，梅林不辨花。送君無可贈，持此代瑤華。
賦得綿綿思遠道，送岑判官入嶺
作者：錢起（唐）

極目煙霞外，孤舟一使星。興中尋白雪，夢裡過滄溟。夜月松江戍，秋風竹塢亭。不知行遠近，芳草日青青。
江甯春夜裴使君席送蕭員外
作者：錢起（唐）

花院日扶疏，江雲自卷舒。主人熊軾任，歸客雉門車。曙月稀星裡，春煙紫禁餘。行看石頭戍，記得是南徐。
送薛八謫居
作者：錢起（唐）

東水將孤客，南行路幾千。虹翻潮上雨，鳥落瘴中天。謫去寧留恨，思歸豈待年。銜杯且一醉，別淚莫潸然。
送衡陽歸客
作者：錢起（唐）

歸客愛鳴榔，南征憶舊鄉。江山追宋玉，雲雨憶荊王。醉裡宜城近，歌中郢路長。憐君從此去，日夕望三湘。
送員外侍禦入朝
作者：錢起（唐）

別思亂無緒，妖氛猶未清。含香五夜客，持賦十年兄。霜拂金波樹，星迴玉鬥城。自憐江上鶴，垂翅羨飛鳴。
送李諫議歸荊州
作者：錢起（唐）

歸舟同不繫，纖草剩忘憂。禁掖曾通籍，江城舊列侯。暮帆依夏口，春雨夢荊州。何日朝雲陛，隨君拜冕旒。
送元中丞江淮轉運
作者：錢起（唐）

薄稅歸天府，輕徭賴使臣。歡沾賜帛老，恩及卷綃人。去問殊官俗，來經幾劫春。東南禦亭上，莫問有風塵。
送唐別駕赴郢州
作者：錢起（唐）

少年從事好，此去別愁輕。滿座詩人興，隨君郢路行。蒹葭侵驛樹，雲水抱山城。遙愛下車日，江皋春草生。
送鄭巨及第後歸覲
作者：錢起（唐）

多才白華子，初擅桂枝名。嘉慶送歸客，新秋帶雨行。離人背水去，喜鵲近家迎。別贈難為此，衰年畏後生。
宿遠上人蘭若
作者：錢起（唐）

香花閉一林，真士此看心。行道白雲近，燃燈翠壁深。梵筵清水月，禪坐冷山陰。更說東溪好，明朝乘興尋。
酬元秘書晚出藍溪見寄
作者：錢起（唐）

野興引才子，獨行幽徑遲。雲留下山處，鳥靜出溪時。拙宦不忘隱，歸休常在茲。知音倘相訪，炊黍掃茅茨。
別張起居
作者：錢起（唐）

有別時留恨，銷魂況在今。風濤初振海，鵷鷺各辭林。舊國關河絕，新秋草露深。陸機嬰世網，應負故山心。
郭司徒廳夜宴
作者：錢起（唐）

秋堂複夜闌，舉目盡悲端。霜堞鳥聲苦，更樓月色寒。美人深別意，鬥酒少留歡。明發將何贈，平生雙玉盤。
初至京口示諸弟
作者：錢起（唐）

還家百戰後，訪故幾人存。兄弟得相見，榮枯何處論。新詩添卷軸，舊業見兒孫。點檢平生事，焉能出蓽門。
月下洗藥
作者：錢起（唐）

汲井向新月，分流入眾芳。濕花低桂影，翻葉靜泉光。露下添餘潤，蜂驚引暗香。寄言養生客，來此共提筐。
晚春永寧墅小園獨坐，寄上王相公
作者：錢起（唐）

東閣一何靜，鶯聲落日愁。夔龍暫為別，昏旦思兼秋。蕙草出籬外，花枝寄竹幽。上方傳雅頌，七夕讓風流。
歲暇題茅茨
作者：錢起（唐）

穀口逃名客，歸來遂野心。薄田供歲酒，喬木待新禽。溪路春雲重，山廚夜火深。桃源應漸好，仙客許相尋。
九日登玉山
作者：錢起（唐）

霞景青山上，誰知此勝遊。龍沙傳往事，菊酒對今秋。步石隨雲起，題詩向水流。忘歸更有處，松下片雲幽。
宴崔駙馬玉山別業
作者：錢起（唐）

金榜開青瑣，驕奢半隱淪。玉簫惟送酒，羅袖愛留賓。竹館煙催暝，梅園雪誤春。滿朝辭賦客，儘是入林人。
春谷幽居
作者：錢起（唐）

黃鳥鳴園柳，新陽改舊陰。春來此幽興，宛是謝公心。掃徑蘭芽出，添池山影深。虛名隨振鷺，安得久棲林。
賦得池上雙丁香樹
作者：錢起（唐）

得地移根遠，交柯繞指柔。露香濃結桂，池影鬥蟠虯。黛葉輕筠綠，金花笑菊秋。何如南海外，雨露隔炎洲。
題樊川杜相公別業
作者：錢起（唐）

數畝園林好，人知賢相家。結茅書閣儉，帶水槿籬斜。古樹生春蘚，新荷卷落花。聖恩加玉鉉，安得臥青霞。
酬盧十一過宿
作者：錢起（唐）

乞還方未遂，日夕望雲林。況複逢青草，何妨問此心。閉門公務散，枉策故情深。遙夜他鄉宿，同君梁甫吟。
崔十四宅問候
作者：錢起（唐）

曉日早鶯啼，江城旅思迷。微官同寄傲，移疾阻招攜。遠水閭閻內，青山雉堞西。王孫莫久臥，春草欲萋萋。
山路見梅，感而有作
作者：錢起（唐）

莫言山路僻，還被好風催。行客淒涼過，村籬冷落開。晚溪寒水照，晴日數蜂來。重憶江南酒，何因把一杯。
詠門上畫松，上元、王、杜三相公
作者：錢起（唐）

昔聞生澗底，今見起毫端。眾草此時沒，何人知歲寒。豈能裨棟宇，且欲出門闌。只在丹青筆，淩雲也不難。
早發東陽
作者：錢起（唐）

信風催過客，早發梅花橋。數雁起前渚，千艘爭便潮。將隨浮雲去，日惜故山遙。惆悵煙波末，佳期在碧霄。
舟中寄李起居
作者：錢起（唐）

南行風景好，昏旦水皋閑。春色郢中樹，晴霞湖上山。去家旅帆遠，回首暮潮還。蕙草知何贈，故人雲漢間。
夜雨寄寇校書
作者：錢起（唐）

秋館煙雨合，重城鐘漏深。佳期阻清夜，孤興發離心。燭影出綃幕，蟲聲連素琴。此時蓬閣友，應念昔同衾。
喜李侍禦拜郎官入省
作者：錢起（唐）

粉署花驄入，丹霄紫誥垂。直廬驚漏近，賜被覺霜移。漢主前瑤席，穰侯許鳳池。應憐後行雁，空羨上林枝。
蘇端林亭對酒喜雨
作者：錢起（唐）

小雨飛林頂，浮涼入晚多。能知留客處，偏與好風過。濯錦翻紅蕊，跳珠亂碧荷。芳尊深幾許，此興可酣歌。
見上林春雁翔青雲，寄楊起居、李員外
作者：錢起（唐）

上林春更好，賓雁不知歸。顧影憐青籞，傳聲入紫微。夜陪池鷺宿，朝出苑花飛。寧憶寒鄉侶，鸞凰一見稀。
偶成
作者：錢起（唐）

含毫意不淺，微月上簾櫳。門靜吏人息，心閑囹圄空。繁星入疏樹，驚鵲倦秋風。始覺牽卑劇，宵眠亦在公。
漁潭值雨
作者：錢起（唐）

日入林島異，鶴鳴風草間。孤帆泊枉渚，飛雨來前山。客意念留滯，川途忽阻艱。赤亭仍數裡，夜待安流還。
題蕭丞小池
作者：錢起（唐）

鶯鳴蕙草綠，朝與情人期。林沼忘言處，鴛鴻養翮時。春泉滋藥暖，晴日度花遲。此會無辭醉，良辰難再追。
賀雨
作者：白居易（唐）

皇帝嗣寶曆，元和三年冬。自冬及春暮，不雨旱爞爞。上心念下民，懼歲成災兇。遂下罪己詔，殷勤告萬邦。帝曰予一人，繼天承祖宗。憂勤不遑寧，夙夜心忡忡。元年誅劉闢，一舉靖巴邛。二年戮李錡，不戰安江東。顧惟眇眇德，遽有巍巍功。或者天降沴，無乃儆予躬。上思答天戒，下思致時邕。莫如率其身，慈和與儉恭。乃命罷進獻，乃命賑饑窮。宥死降五刑，責己寬三農。宮女出宣徽，廄馬減飛龍。庶政靡不舉，皆出自宸衷。奔騰道路人，傴僂田野翁。歡呼相告報，感泣涕沾胸。順人人心悅，先天天意從。詔下才七日，和氣生沖融。凝為油油雲，散作習習風。晝夜三日雨，淒淒複濛濛。萬心春熙熙，百穀青芃芃。人變愁為喜，歲易儉為豐。乃知王者心，憂樂與眾同。皇天與後土，所感無不通。冠佩何鏘鏘，將相及王公。蹈舞呼萬歲，列賀明庭中。小臣誠愚陋，職忝金鑾宮。稽首再三拜，一言獻天聰。君以明為聖，臣以直為忠。敢賀有其始，亦願有其終。
讀張籍古樂府
作者：白居易（唐）

張君何為者，業文三十春。尤工樂府詩，舉代少其倫。為詩意如何，六義互鋪陳。風雅比興外，未嘗著空文。讀君學仙詩，可諷放佚君。讀君董公詩，可誨貪暴臣。讀君商女詩，可感悍婦仁。讀君勤齊詩，可勸薄夫敦。上可裨教化，舒之濟萬民。下可理情性，卷之善一身。始從青衿歲，迨此白髮新。日夜秉筆吟，心苦力亦勤。時無採詩官，委棄如泥塵。恐君百歲後，滅沒人不聞。願藏中秘書，百代不湮淪。願播內樂府，時得聞至尊。言者志之苗，行者文之根。所以讀君詩，亦知君為人。如何欲五十，官小身賤貧。病眼街西住，無人行到門。
哭孔戡
作者：白居易（唐）

洛陽誰不死，戡死聞長安。我是知戡者，聞之涕泫然。戡佐山東軍，非義不可幹。拂衣向西來，其道直如弦。從事得如此，人人以為難。人言明明代，合置在朝端。或望居諫司，有事戡必言。或望居憲府，有邪戡必彈。惜哉兩不諧，沒齒為閑官。竟不得一日，謇謇立君前。形骸隨眾人，斂葬北邙山。平生剛腸內，直氣歸其間。賢者為生民，生死懸在天。謂天不愛人，胡為生其賢。謂天果愛民，胡為奪其年。茫茫元化中，誰執如此權。
凶宅
作者：白居易（唐）

長安多大宅，列在街西東。往往朱門內，房廊相對空。梟鳴松桂樹，狐藏蘭菊叢。蒼苔黃葉地，日暮多旋風。前主為將相，得罪竄巴庸。後主為公卿，寢疾歿其中。連延四五主，殃禍繼相鍾。自從十年來，不利主人翁。風雨壞簷隙，蛇鼠穿牆墉。人疑不敢買，日毀土木功。嗟嗟俗人心，甚矣其愚蒙。但恐災將至，不思禍所從。我今題此詩，欲悟迷者胸。凡為大官人，年祿多高崇。權重持難久，位高勢易窮。驕者物之盈，老者數之終。四者如寇盜，日夜來相攻。假使居吉土，孰能保其躬。因小以明大，借家可喻邦。周秦宅殽函，其宅非不同。一興八百年，一死望夷宮。寄語家與國，人兇非宅兇。
夢仙
作者：白居易（唐）

人有夢仙者，夢身升上清。坐乘一白鶴，前引雙紅旌。羽衣忽飄飄，玉鸞俄錚錚。半空直下視，人世塵冥冥。漸失鄉國處，才分山水形。東海一片白，列嶽五點青。須臾群仙來，相引朝玉京。安期羨門輩，列侍如公卿。仰謁玉皇帝，稽首前致誠。帝言汝仙才，努力勿自輕。卻後十五年，期汝不死庭。再拜受斯言，既寤喜且驚。秘之不敢洩，誓志居巖扃。恩愛舍骨肉，飲食斷羶腥。朝餐雲母散，夜吸沆瀣精。空山三十載，日望輜輧迎。前期過已久，鸞鶴無來聲。齒發日衰白，耳目減聰明。一朝同物化，身與糞壤並。神仙信有之，俗力非可營。苟無金骨相，不列丹臺名。徒傳闢穀法，虛受燒丹經。只自取勤苦，百年終不成。悲哉夢仙人，一夢誤一生。
觀刈麥
作者：白居易（唐）

田家少閑月，五月人倍忙。夜來南風起，小麥覆隴黃。婦姑荷簟食，童稚攜壺漿。相隨餉田去，丁壯在南岡。足蒸暑土氣，背灼炎天光。力盡不知熱，但惜夏日長。複有貧婦人，抱子在其傍。右手秉遺穗，左臂懸敝筐。聽其相顧言，聞者為悲傷。家田輸稅盡，拾此充饑腸。今我何功德，曾不事農桑。吏祿三百石，歲晏有餘糧。念此私自愧，盡日不能忘。
題海圖屏風
作者：白居易（唐）

海水無風時，波濤安悠悠。鱗介無小大，遂性各沉浮。突兀海底鼇，首冠三神丘。釣網不能制，其來非一秋。或者不量力，謂茲鼇可求。贔屭牽不動，綸絕沉其鉤。一鼇既頓頷，諸鼇齊掉頭。白濤與黑浪，呼吸繞咽喉。噴風激飛廉，鼓波怒陽侯。鯨鯢得其便，張口欲吞舟。萬裡無活鱗，百川多倒流。遂使江漢水，朝宗意亦休。蒼然屏風上，此畫良有由。
羸駿
作者：白居易（唐）

驊騮失其主，羸餓無人牧。向風嘶一聲，莽蒼黃河曲。蹋冰水畔立，臥雪塚間宿。歲暮田野空，寒草不滿腹。豈無市駿者，儘是凡人目。相馬失於瘦，遂遺千里足。村中何擾擾，有吏徵芻粟。輸彼軍廄中，化作駑駘肉。
廢琴
作者：白居易（唐）

絲桐合為琴，中有太古聲。古聲澹無味，不稱今人情。玉徽光彩滅，朱弦塵土生。廢棄來已久，遺音尚泠泠。不辭為君彈，縱彈人不聽。何物使之然，羌笛與秦箏。
李都尉古劍
作者：白居易（唐）

古劍寒黯黯，鑄來幾千秋。白光納日月，紫氣排鬥牛。有客借一觀，愛之不敢求。湛然玉匣中，秋水澄不流。至寶有本性，精剛無與儔。可使寸寸折，不能繞指柔。願快直士心，將斷佞臣頭。不願報小怨，夜半刺私仇。勸君慎所用，無作神兵羞。
雲居寺孤桐
作者：白居易（唐）

一株青玉立，千葉綠雲委。亭亭五丈餘，高意猶未已。山僧年九十，清淨老不死。自雲手種時，一顆青桐子。直從萌芽拔，高自毫末始。四面無附枝，中心有通理。寄言立身者，孤直當如此。
京兆府新栽蓮
作者：白居易（唐）

汙溝貯濁水，水上葉田田。我來一長歎，知是東溪蓮。下有青泥汙，馨香無複全。上有紅塵撲，顏色不得鮮。物性猶如此，人事亦宜然。託根非其所，不如遭棄捐。昔在溪中日，花葉媚清漣。今來不得地，憔悴府門前。
月夜登閣避暑
作者：白居易（唐）

旱久炎氣盛，中人若燔燒。清風隱何處，草樹不動搖。何以避暑氣，無如出塵囂。行行都門外，佛閣正岧嶢。清涼近高生，煩熱委靜銷。開襟當軒坐，意泰神飄飄。回看歸路傍，禾黍盡枯焦。獨善誠有計，將何救旱苗。